बिसायख’थिआ खाथिनिफ्राय खाथिसिन सफैगासिनो । थांनाय 26 फेब्रुवारीआव मोन 5 रायजोआव बिसायख’थिनि सान फोसावनायनि उनावनो सोरगिदिं बिसायख’थिनि फोसावदिंनाया गोख्रोङै जानायखौ नुनो मोननाय जादों। बेनि गेजेरावनो समबारखालि बिसायख’थि आयगआ बुङो दि, बिसायख’थि जानो गोनां रायजोफोराव भट होनायआ जागायनि 72 घन्टा सिगांसिम बाइक रेलि खालामनो हानाय नङा। थामहिनबा, बिसायख’थिनि थाखाय 72 घन्टा थानाय समआव रावबो दोलोआ बाइक रेलि खालामनो हानाय नङा । बिसायख’थि आयगनि बादिब्ला, बेफोरबायदि बाइक रेलिआ भटारफोरखौ सिगिनो थाखाय खालामनाय जायो होनना। बिसायख’थि आयगआ बुङो दि, बिसायख’थि आयगआ नोजोर होदों दि माखासे जायगायाव भट होनायनि सिगां एबा भट होनायनि सानकालि भटारफोरखौ सिगिहोनायनि थाखाय बाइक बाहायनाय जायो होनना।बेनिखायनो, बे थांखिखौ लानाय जादों दि, भट होनायआ 72 घन्टा थानाय समाव रावबो बाइक रेलि खालामनो हानाय नङा होनना। मख’जाथावदि, आसामनि गिबि खोलोबनि बिसायख’थिआ 27 मार्च खालि जागोन।